Diari Oficial de la Generalitat Valenciana


Sumari del DOGV 6057, del 15-07-2009 (2009/8182)

RESOLUCIÓ de 8 de juliol de 2009, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació de l'Acord Marc de Cooperació entre la Agència Valenciana de Salut i la Fundació per al Foment de la Investigació Sanitària i Biomèdica de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6057

Data del DOGV
:   15-07-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/8182


Data del document
:   08-07-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Sanitat
    * Agència Valenciana de Salut
    * innovació
    * legislació
    * investigació mèdica
    * recerca i desenvolupament
    * fundació
    * cooperació administrativa

RESOLUCIÓ de 8 de juliol de 2009, del director general de Relacions amb Les Corts i Secretariat del Consell, de la Conselleria de Presidència, per la qual es disposa la publicació de l'Acord Marc de Cooperació entre la Agència Valenciana de Salut i la Fundació per al Foment de la Investigació Sanitària i Biomèdica de la Comunitat Valenciana. [2009/8182]  
La Agència Valenciana de Salut i la Fundació per al Foment de la Investigació Sanitària i Biomèdica de la Comunitat Valenciana han subscrit, després de la tramitació prèvia reglamentària, el 10 de juny de 2009, un Acord Marc de Cooperació.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat acord, que ha quedat en el Registre de Convenis de la Generalitat amb el número 1091/2009, i que figura com a annex d'esta resolució.  
Valencia, 8 de juliol de 2009.- El director general de Relacions amb Les Corts i Secretariat del Consell: Ángel Mompó Romero.  
Acord marc de Cooperació entre l'Agència Valenciana de la Salut de la Conselleria de Sanitat i la Fundació per al Foment de la Investigació Sanitària i Biomèdica de la Comunitat Valenciana  
València, 10 de juny de 2009  
Reunits  
D'una banda, Manuel Cervera Taulet, com a president del Patronat de la Fundació per al Foment de la Investigació Sanitària i Biomèdica de la Comunitat Valenciana constituïda davant de notari el 20 d'octubre de 2008 i inscrita en el Registre de Fundacions el 13 de gener de 2009, i facultat per a la firma d'este acord segons l'article 13 dels seus Estatuts.   
D'una altra banda, Luis Rosado Bretón, en condició de director gerent de l'Agència Valenciana de Salut, fent ús de la delegació per a la firma d'este conveni per Acord del seu Consell d'Administració d'1 de febrer de 2007, publicat en el DOCV núm. 5.453, de data 19 de febrer de 2007,  
Manifesten  
Que l'Agència Valenciana de Salut i la Fundació per al Foment de la Investigació Sanitària i Biomèdica de la Comunitat Valenciana tenen la voluntat comuna d'impulsar i promoure la investigació científica en matèria sanitària i biomèdica.  
Que la Fundació és una institució privada i sense ànim de lucre, amb personalitat jurídica pròpia i amb estatuts propis aprovats pel Govern Valencià en la reunió del dia 1 d'agost de 2008, i constituïda davant de notari el 20 d'octubre de 2008.  
Que la Fundació per al Foment de la Investigació Sanitària i Biomèdica de la Comunitat Valenciana té com a fi principal promoure i afavorir la investigació sanitària i biomèdica en l'àmbit de la Comunitat Valenciana, i per a la consecució d'este objectiu desenvolupa les actuacions següents:  
- Facilitar i promoure la investigació d'acord amb els plans d'investigació existents en la Conselleria de Sanitat.  
- Facilitar i promoure la formació dels professionals i dels investigadors de l'àmbit de la salut.   
- Realitzar i impulsar tot tipus d'estudis que generen coneixement en l'àmbit de la salut.  
- Recopilar i difondre la informació sobre l'obtenció d'ajudes i subvencions a la investigació.  
- La gestió i l'aval dels projectes i programes que presenten els seus beneficiaris a les convocatòries nacionals i internacionals.  
- Dissenyar línies pròpies de finançament de projectes amb els fons de què dispose.  
- Cooperar per mitjà de convenis i altres formes de concert amb organismes, institucions, empreses, centres o companyies nacionals o estrangeres.  
- Cooperar en l'activitat assistencial a fi d'estimular la investigació en l'àmbit sanitari.   
- Projectar a la societat l'experiència i el potencial d'aportació responsable i rellevant per al foment de la investigació en el Sistema Sanitari Públic Valencià.  
- Vetlar per l'orientació significativa de les investigació aplicada a la millora de la practica clínica i de la qualitat assistencial.  
- Facilitar el finançament, l'administració i la gestió de la investigació sanitària i biomèdica.  
- Realitzar qualsevol altre tipus d'activitats que, a juí del Patronat, siguen adequades per a la consecució dels objectius de la Fundació.  
Que l'Agència Valenciana de Salut ha promogut la creació de Fundacions per a la gestió de la investigació en determinats hospitals i departaments de salut que, pel seu elevat volum d'activitat investigadora, així ho han requerit, i que és voluntat de l'Agència Valenciana de Salut que la Fundació per al Foment de la Investigació Sanitària i Biomèdica de la Comunitat Valenciana col·labore amb estes alhora que impulsa i promou la investigació científica, el desenvolupament tecnològic i la innovació en matèria sanitària i biomèdica en l'àmbit global dels centres dependents de l'Agència Valenciana de la Salut.  
En conseqüència, i com les parts es reconeixen capacitat plena per a portar a terme el este acord, el subscriuen atenint-se a les clàusules següents:  
CLÀUSULES  
Primera. Objecte de l'acord  
L'objecte d'este acord és el de regular les relacions de col·laboració entre l'Agència Valenciana de la Salut i la Fundació per al Foment de la Investigació Sanitària i Biomèdica de la Comunitat Valenciana, en l'impuls i la promoció de la investigació en matèria sanitària i biomèdica, amb la finalitat d'aconseguir la major rellevància de la investigació desenvolupada en els centres dependents de l'Agència Valenciana de la Salut.  
Segona. Àmbit de cooperació  
L'àmbit d'este acord s'estén als aspectes següents:  
1. Projectes i programes d'investigació   
La Fundació impulsarà el desenvolupament de projectes i programes d'investigació en l'àmbit de l'Agència Valenciana de la Salut:  
- Acreditarà i garantirà la qualitat dels projectes i programes d'investigació sanitària i biomèdica.  
- Potenciarà la participació en projectes multicèntrics d'àmbit autonòmic, nacional o internacional.  
- Concedirà ajudes econòmiques per a la realització de projectes d'investigació adequadament avaluats i prioritzats.  
- Gestionarà ajudes econòmiques rebudes per a la realització de projectes i programes d'investigació sanitària i biomèdica, desenvolupament tecnològic i innovació en l'àmbit de l'Agència Valenciana de la Salut.  
- Facilitarà el desenvolupament de projectes i programes d'investigació sanitària i biomèdica que, pel seu caràcter multidepartamental o d'especial rellevància per a l'Agència Valenciana de la Salut, es considere més adequada la seua gestió des de la Fundació per al Foment de la Investigació Sanitària i Biomèdica de la Comunitat Valenciana.  
- Impulsarà la translació dels èxits científics cap a la millora de la pràctica sanitària i de la qualitat assistencial.  
- Col·laborarà amb les fundacions per a la gestió de la investigació constituïdes en determinats hospitals i departaments de salut dependents de l'Agència Valenciana de la Salut.  
Tot això ho farà garantint l'observança dels imperatius ètics i la deontologia professional.  
2. Assajos clínics  
La Fundació col·laborarà en la gestió, el control i el desenvolupament dels assajos clínics en els centres dependents de l'Agència Valenciana de la Salut, respectant l'existència de fundacions per a la gestió de la investigació en determinats hospitals i departaments de salut. Els òrgans i comités propis de l'àmbit de l'Agència Valenciana de la Salut col·laboraran amb la Fundació per a facilitar esta tasca.  
3. Transferència dels resultats de la investigació sanitària i biomèdica  
La Fundació col·laborarà amb l'Agència Valenciana de la Salut en projectes de transferència dels resultats que, com a conseqüència de la investigació desenvolupada en els seus centres, requerisquen la seua col·laboració per a poder ser traslladats a la pràctica. L'Agència Valenciana de la Salut prestarà el suport necessari a la Fundació en la presa de decisions que els projectes d'investigació requerisquen.  
La Fundació potenciarà que els drets de propietat que es derivaran de la investigació siguen protegits convenientment d'acord amb la llei i promourà la seua explotació. Per a això, impulsarà tots els tràmits legals i els acords amb tercers que foren necessaris per a fomentar la I+D+I sanitària i biomèdica i el seu retorn, per mitjà de les fórmules més adequades (llicència de patents, acords de desenvolupament amb empreses, joint ventures, Spin Off's i qualsevol altra que siga considerada convenient).  
4. Activitats docents, de formació i de difusió relacionades amb la investigació  
La Fundació promourà, entre altres, les activitats següents:  
- La formació dels professionals sanitaris en metodologia de la investigació, en coordinació amb els plans generals docents acreditats en l'àmbit de la Conselleria i els programes de docència postgraduada existents en la Universitat.  
- Establir ajudes per a la formació continuada i reciclatge en investigació (programes d'intensificació de l'activitat investigadora, períodes sabàtics, assistència a congressos, reunions científiques, cursos de formació, etc.).  
- Difondre a la societat els èxits científics aconseguits.  
En definitiva, promoure la cultura d'investigació biomèdica i sanitària.   
Tercera. Regulacions específiques  
La Fundació serà competent per a gestionar contractes, convenis i acords, en els seus aspectes administratius, legals, econòmics i tècnics, relacionats amb les activitats d'investigació, desenvolupament tecnològic i innovació.  
En desplegament d'este acord marc, es podran subscriure convenis singulars que podran contemplar finançament específic per a projectes o actuacions concretes.  
A fi que la Fundació puga dur a terme estes funcions, l'Agència Valenciana de la Salut es compromet a col·laborar per mitjà dels mitjans materials i personals que foren necessaris per a donar suport i cobertura als programes d'investigació, desenvolupament tecnològic i innovació, tant per al desenvolupament de programes propis com aquells resultants de convenis amb altres institucions. Per la seua banda, la Fundació farà bon ús dels locals, de les instal·lacions i de la resta dels recursos posats a la seua disposició, per a eixos fins exclusius.   
La Fundació, per al foment de la investigació desenvolupada en els centres de l'àmbit de l'Agència Valenciana de la Salut, podrà contractar personal i/o concedir beques de personal, d'acord amb la legislació vigent. En aquells casos en què fóra necessari, la Fundació vetlarà perquè s'adopten les mesures de precaució necessàries (assegurances de responsabilitat civil) per al desenvolupament de les funcions per a les quals hagueren sigut contractats.   
L'Agència Valenciana de Salut reconeixerà els servicis prestats a través de la Fundació al personal que exercisca activitat investigadora.  
La Fundació organitzarà i encomanarà les tasques d'investigació, en les instal·lacions cedides per l'Agència Valenciana de la Salut amb este fi, tant al personal adscrit dels centres propis de l'Agència Valenciana de la Salut, com a investigadors d'altres institucions amb què existisquen convenis de col·laboració.   
El material inventariable que s'adquirisca com a conseqüència dels fons gestionats i administrats per la Fundació no constituïx necessàriament patrimoni últim d'esta. Hi haurà material que podrà estar transitòriament adscrit a la Fundació i ser utilitzat per esta, però que s'adscriurà al centre de l'àmbit de l'Agència Valenciana de la Salut en què s'ubique per tractar-se de prestacions pròpies del compliment del seu fi fundacional, prèvia acceptació per este de la donació i comprometent-se al seu posterior manteniment.   
Quarta. Vinculació laboral del personal que col·labore amb la Fundació.  
El personal administratiu i tècnic dependent de l'Agència Valenciana de la Salut que preste suport ocasionalment a la Fundació continuarà tenint la corresponent relació de servicis amb l'Agència Valenciana de la Salut. La Fundació no assumix cap responsabilitat en matèria contractual, laboral, estatutària o administrativa amb el personal abans esmentat.   
De la mateixa manera, l'Agència Valenciana de la Salut no assumix cap responsabilitat en matèria contractual, laboral, estatutària o administrativa amb el personal contractat per la Fundació.   
Cinquena. Comissió de seguiment  
El seguiment de l'acord marc es realitzarà a través de la Junta de Govern de la Fundació, en la qual hi haurà representativitat de l'Agència Valenciana de Salut, i al qual se li podrà proposar l'aprovació de normes que desenvolupen l'aplicació d'este acord marc.  
Sisena. Vigència  
Este acord marco, que serà publicat en el DOCV, entrarà en vigor en el moment de ser firmat, tindrà una duració de quatre anys, i serà renovable pel mateix període mitjançant un acord exprés de les parts, amb anterioritat a la finalització del seu període de vigència.   
No obstant l'anterior, es consideren causes de resolució del conveni, a més de l'esgotament de la vigència:  
a) L'incompliment manifest de les obligacions assumides per qualsevol de les parts.  
b) L'acord mutu de les parts.  
c) La denúncia expressa i motivada d'una de les parts davant de la Comissió de Seguiment, i la ratificació per esta amb una antelació del menys sis mesos.  
d) Desaparició de les circumstàncies que van donar-hi origen.  
I en prova de conformitat amb tot allò exposat, prèvia lectura, firmen l'acord marc de Cooperació, en triple versió i a un sol efecte, en el lloc i la data anteriorment indicats.  
Per l'Agència Valenciana de Salut  
Luis Rosado Bretón  
Per la Fundació per a la Investigació  
Manuel Cervera Taulet